Foto: RIA "Novosti" Rossiya prezidenti Vladimir Putin Sochi shahrida Suriya yetakchisi Bashar Asad bilan uchrashdi. Bu haqda Kreml saytida xabar berilgan. Ta’kidlanishicha, Putin Asadga Rossiya Qurolli kuchlari Bosh shtabi va Mudofaa vazirligi rahbariyati tarkibini tanishtirgan. «Sizga Suriyani qutqarishda hal qiluvchi o‘rin tutgan odamlarni tanishtirmoqchiman. Albatta, janob Asad bu yerdagi ba’zilarni shaxsan taniydi», - deya ma’lum qildi Putin. Bundan tashqari, Vladimir Putinning ma’lum qilishicha, AQSh yetakchisi Donald Tramp bilan telefon orqali muloqot o‘tkazadi. Ta’kidlanishicha, muloqot bugun, 21 noyabr kuni bo‘lib o‘tadi. «Bugun (20 noyabr) Qatar amiri bilan muloqotni rejalashtirdim, ertaga – Amerika Qo‘shma Shtatlari prezidenti Donald Tramp bilan, keyin esa – mintaqa davlatlari yetakchilari bilan», - deya ma’lum qildi Putin. Uning aniqlik kiritishicha, suhbatlar davomida Suriya mavzusi muhokama etiladi.